stanford-oval/wikipedia huggingface dataset:
Michele Mitchell

| Mitalit> Maa:   Yhdysvallat.Naisten uimahypyt. Olympialaiset  | Mitalit> Maa:   Yhdysvallat.Naisten uimahypyt. Olympialaiset  | Mitalit> Maa:   Yhdysvallat.Naisten uimahypyt. Olympialaiset  | Maa:   Yhdysvallat> Naisten uimahypyt. |
| --- | --- | --- | --- |
|  Hopeaa | Los Angeles 1984 | 10 m kerroshypyt |  |
|  Hopeaa | Soul 1988 | 10 m kerroshypyt |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Indianapolis 1987 | 10 m kerroshypyt |  |
Michele Anne Mitchell (s. 10. tammikuuta 1962 Phoenix, Arizona) on entinen yhdysvaltalainen uimahyppääjä. Hän sai naisten kymmenen metrin kerroshypyissä kaksi hopeamitalia kesäolympialaisissa vuosina 1984 ja 1988. Vuoden 1987 Pan-Amerikan kisoissa hän voitti samassa lajissa kultaa.
Mitchellin entinen puoliso on uimahypyissä itsekin kilpaillut José Luis Rocha.
Mass Rapid Transit (Singapore)

| Mass Rapid Transit |
| --- | --- |

Tyyppi:  Metro
Sijainti:  Singapore, Singapore
Avattu:  1987
Pituus:  153 km
Asemia:  113
Linjoja:  5
Huippunopeus:  90 km/h
Matkoja päivässä:  2,75 miljoonaa (2013)
Matkoja vuodessa:  1 004 437 500 (2013)
Mass Rapid Transit tai MRT (kiin.: 大众快速交通 tai 地铁; malaijiksi Pengangkutan Gerak Cepat; tamiliksi சிங்கை துரிதக் கடவு ரயில்) on metrojunajärjestelmä Singaporessa ja maan joukkoliikennejärjestelmän tärkein raideliikenneverkko.
MRT:n ja LRT:n linjaverkosto vuoden 2013 suunnitelman mukaan, mukaan lukien linjat jotka ovat rakenteilla tai suunnitteilla.
MRT:n ensimmäinen osa Yio Chu Kang - Toa Payoh avattiin 1987. MRT:tä täydentää pienempi pikaraitiotiejärjestelmä (Light Rapid Transit, LRT), joka yhdistää MRT-asemat HDB-asuntoihin. MRT on Kaakkois-Aasian toiseksi vanhin järjestelmä Manilan LRT-järjestelmän jälkeen.
MRT-palvelut ovat toiminnassa päivittäin yleensä aamuviiden ja aamuyhden välillä ja suurtapahtumien aikana myös muina aikoina. Vuonna 2004 MRT- ja LRT-verkoissa tehtiin päivittäin noin 1,3 miljoonaa matkaa ja linja-autoverkossa noin 2,8 miljoonaa matkaa.
Historia > Ensimmäiset ehdotukset verkon rakentamisesta

Rautatiejärjestelmän rakentamista ehdotettiin Singaporessa jo vuonna 1967, kaksi vuotta sen jälkeen kun maa irtautui Malesiasta. Järjestelmän rakentamista tutkittiin, mutta yli kymmenen vuotta myöhemmin suunnitelma päätettiin jättää toteuttamatta. 1980-luvulla asia otettiin uudestaan esille Singaporen parlamentissa.
Silloinen kauppa- ja teollisuusministeri Tony Tan ehdotti, että maassa oli annettava enemmän painoarvoa asuntoja maan kansalaisille tuottaneen Housing and Development Board -virastolle, joukkoliikennejärjestelmän kehittämisen sijasta, sillä Singaporessa oli pulaa työvoimasta ja rakennuskustannukset olivat nousussa. Changin lentokentän rakennustyöt veivät myös runsaasti julkisen rakentamisen resursseja 1970–1980-lukujen vaihteessa. Silloinen valtiovarainministeri Goh Keng Swee vastusti myös hanketta. Hän oli huolissaan siitä että valtavat rakentamiskustannukset vahingoittaisivat maan taloutta.
Vastakkaisen mielipiteen mukaan Mass Rapid Transit järjestelmän rakentamisella olisi valtava vaikutus Singaporen talouskasvulle ja kehitykselle, toimiva joukkoliikenne parantaisi kaupunkikuvaa ja nostaisi ihmisten elintasoa.
Historia > Päätös verkon rakentamisesta

Vuonna 1981 loppuun saatettu tutkimus osoitti, että Singaporessa ei ollut käytännöllistä ja tehokasta liikenneväyläjärjestelmää. Asian ratkaisemiseksi ehdotettiin rautatiejärjestelmää. Kun yli kymmenen vuotta oli tehty kannattavuustutkimuksia, päätös rakentaa Mass Rapid Transit -raidejärjestelmä tehtiin vuonna 1982. Rakentaminen alkoi North South -linjasta vuonna 1983.
Historia > Ensimmäisten rataosuuksien avaaminen (1987)

North South -linjan ensimmäinen osuus avattiin marraskuussa 1987, alkujaan linjalla oli viisi asemaa, pääteasemat olivat Yio Chu Kang ja Toa Payoh. NS-linjan oli tarkoitus yhdistää Singaporen ydinkeskusta pohjoisosien asuinalueisiin. Kuukautta myöhemmin avattiin linjan seuraavat osuudet Raffles Placeen ja vuonna 1990 avattiin osuudet Yishuniin ja Marina Bayhyn.
Historia > 1989-1990

East West -linjan ensimmäinen osa avattiin kuukauden kuluttua NS-linjan avaamisesta. Ensimmäiset asemat linjalla olivat Tanjong Pagar, Outram Park, Raffles Place ja City Hall. Seuraavana vuonna EW-linja laajeni lännessä Lakesideen ja vuonna 1990 linjan itäosa ulottui Tanah Merahiin.
Samana vuonna NS linjalla avattiin osuudet Marina Bayhyn ja Yishuniin. Ensimmäisten linjojen avaamisen jälkeen MRT:n kehittäminen päättyi joksikin aikaa.
Historia > 1997-2003

North East -linjan rakentaminen aloitettiin 1997 ja linja avattiin kesäkuussa 2003. NS-linja on täysin maanalainen, automatisoitu ja kuljettajaton. Linjaa on laajennettu vuosina 2006 ja 2011.
Historia > 2011

Circle-linja valmistui vuonna 2011 se on NE-linjan tavoin täysin automatisoitu ja rata on kokonaisuudessaan maan alla.
Historia > 2013-2017

Downtown-linjan ensimmäinen osa valmistui vuonna 2013. Kun metrolinja valmistui kokonaisuudessaan vuonna 2017, se ohitti CC-linjan maan pisimpänä metrolinjana.
Tulevaisuus > Thomson-East Coast Line (2008-)

Vuonna 2008 aloitettiin Thomson-East Coast MRT -linjan rakentaminen. Sen ensimmäinen osa valmistuu joulukuussa 2020. Valmistuessaan kokonaisuudessaan linjan pohjoinen pääteasema sijaitsee Woodlandsin alueella, josta on yhteys Malesian puolelle Johor Bahruun, kun taas itäinen pääteasema sijaitsee Changin kansainvälisellä lentoasemalla.
Linjaverkosto

| Linja | Linja | Avattu | Pääteasemat | Pääteasemat | Asemat | Pituus (km) | Liikennöitsijä |
| --- | --- | --- | --- | --- | --- | --- | --- |
| North South Line |  | 7. marraskuuta 1987 | Jurong East | Marina South Pier | 26 | 45 | SMRT Trains |
| East West Line |  | 12. joulukuuta 1987 | Pasir Ris  Changi Airport | Tuas Link  Joo Koon | 35 | 49 | SMRT Trains |
| Circle Line |  | 28. toukokuuta 2009 | Dhoby Ghaut  Marina Bay | Harbourfront  Stadium | 30 | 35,4 | SMRT Trains |
| North East Line |  | 20. kesäkuuta 2003 | HarbourFront | Punggol | 16 | 20 | SBS Transit |
| Downtown Line |  | 22. marraskuuta 2013 | Bukit Panjang | Chinatown | 18 | 20,9 | SBS Transit |
| Thomson–East Coast Line |  | 31. tammikuuta 2020 (ensimmäinen vaihe) | Woodlands North | Sungei Bedok | 32 (kaikkiaan) | 43 (kaikkiaan) | SMRT Trains |
| Yhteensä: | Yhteensä: | Yhteensä: | Yhteensä: | Yhteensä: | 128 | 213,7 |  |
Aiheesta muualla

Wikimedia Commonsissa on kuvia tai muita tiedostoja aiheesta .
SMRT Corporation Official Site (englanniksi)
SBS Transit Official Site (englanniksi)
UrbanRail Singapore (englanniksi)
Mass Rapid Transit
Circle
Downtown
East West
North East
North South

Rakenteilla:

Thomson–East Coast

Suunniteltu:

Cross Island
Jurong Region



Luettelo asemista
Dhoby Ghautin asemalla risteää kolme MRT-linjaa.
Michele Merkin

| Michele Merkin |
| --- | --- |

Henkilötiedot
Syntynyt: 25. kesäkuuta 1975 (ikä 49) San Francisco, Kalifornia, Yhdysvallat
Ammatti:  malli, tv-juontaja
Aiheesta muualla
Kotisivu
Michele Merkin (s. 25. kesäkuuta 1975) on yhdysvaltalainen valokuvamalli. Hän syntyi San Franciscossa ruotsalaiselle äidille.
Merkin aloitti mallintyönsä osa-aikaisesti 15-vuotiaana ja jätti myöhemmin opintonsa Kalifornian yliopistossa Los Angelesissa kesken. Hän sijoittui vuonna 2006 Maxim-lehden Hot 100 -listan 56. sijalle.
Merkin on esiintynyt lehdissä ja mainoksissa ja toiminut televisiojuontajana.
Édouard Philippe

| Édouard Philippe |
| --- | --- |

Ranskan 172. pääministeri
 15. toukokuuta 2017 – 3. heinäkuuta 2020  
Presidentti:  Emmanuel Macron
Edeltäjä:  Bernard Cazeneuve
Seuraaja:  Jean Castex
Henkilötiedot
Syntynyt: 28. marraskuuta 1970 (ikä 53) Rouen, Ranska
Puoliso:  Edith Chabre
Tiedot
Puolue:  Tasavaltalaiset
Tutkinnot:  Sciences Po Kansallinen hallintokoulu
 Nimikirjoitus
Édouard Philippe (ääntäminen: /e.dwaʁ fi.lip/) (s. 28. marraskuuta 1970 Rouen, Ranska) on ranskalainen poliitikko, joka toimi Ranskan pääministerinä 2017–2020.
Édouard Philippen vanhemmat ovat opettajia. Hän vietti osan lapsuudestaan Bonnissa, jossa hänen isänsä toimi ranskalaisen koulun johtajaopettajana.
Philippe on opiskellut Institut d’études politiques de Paris’ssa (Sciences Po) ja Kansallisessa hallintokoulussa (École Nationale de l’Administration). Hän on työskennellyt amerikkalaisessa asianajotoimistossa ja ranskalaisessa ydinenergiayhtiössä Arevassa.
Philippe valittiin uuden hallituksen pääministeriksi 15. toukokuuta 2017.  Ennen pääministeriksi nimitystä hän toimi Le Havren kaupungin pormestarina. Philippen ensimmäinen hallitus hajosi Macronin tukipuolueen MoDemin rahoitusepäselvyyksiin. Philippen toinen hallitus nimitettiin 21. kesäkuuta 2017.
Philippe valittiin kesäkuun lopulla 2020 paikallisvaaleissa jälleen Le Havren pormestariksi, ja hän erosi siten pääministerin tehtävästä 3. heinäkuuta 2020.
Aiheesta muualla

Heikkilä, Annastiina: Analyysi: Ranskan pääministerivalinta on Macronin taktista taituruutta. Ylen uutiset 15.5.2017.
Merisipulit

| Merisipulit |
| --- | --- |

Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Parsakasvit
Suku::  Merisipulit Drimia  Jacq. ex Willd.
Synonyymit
 Urginea Steinh. 
Katso myös
   Merisipulit Commonsissa 
Infobox OKNimi-testi OK: 
Merisipulit (Drimia) on parsakasvisuku, johon kuuluu yli sata lajia sipulikasveja. Niitä esiintyy Afrikassa, Etelä-Aasiassa ja Etelä-Euroopassa.
Merisipulilajeja

tornimerisipuli (Drimia altissima)
jättimerisipuli eli merisipuli (Drimia maritima, aiemmin Urginea maritima)
poimumerisipuli (Drimia purpurascens, aiemmin Urginea undulata)
Aiheesta muualla

Finto: Kassu – Kasvien suomenkieliset nimet: Drimia
Suomen Lajitietokeskus: Merisipulit – Drimia
Zbigniew Jaremski

Zbigniew Jaremski (19. kesäkuuta 1949 – 4. tammikuuta 2011) oli puolalainen yleisurheilija. Hän kilpaili 400 metrin juoksussa ja 4 × 400 metrin viestijuoksussa sekä vuoden 1972 (München) että 1976 (Montreal) kesäolympialaisissa. Jälkimmäisissä hän sai hopeamitalin jäsenenä viestijoukkueessa, johon hänen lisäkseen kuuluivat Ryszard Podlas, Jan Werner ja Jerzy Pietrzyk.
Jaremski sai hopeamitalin 4 × 400 metrin viestijuoksussa myös vuoden 1978 Euroopan-mestaruuskilpailuissa. Lisäksi hän oli kuusinkertainen Puolan-mestari (kolmesti molemmissa lajeissaan). Hänen seuransa oli Górnik Zabrze.
Édouard Pailleron

John Singer Sargent : Édouard Pailleronin muotokuva, 1879.
Édouard Pailleron (1834–1899) oli ranskalainen näytelmäkirjailija. Hänen ensimmäinen menestysnäytelmänsä oli Le monde où l'on s'ennuie (1881, suom. Ikävässä seurassa), joka pilkkaa seuraelämän tyhjyyttä. Hän kirjoitti muitakin näytelmiä, esimerkiksi L'etincelle (1879, Kipinä, suom. Jalmari Finne) La Souris (1879, suom. Hiiri). Hän julkaisi myös runoja kokoelman Les parasites (1860).
Pailleron oli vuodesta 1882 Ranskan akatemian jäsen tuolilla 12.
Aiheesta muualla

Kuvia tai muita tiedostoja aiheesta Édouard Pailleron Wikimedia Commonsissa
Édouard Michelin

| Édouard Michelin> Henkilötiedot |
| --- | --- |
Syntynyt: 13. elokuuta 1963 Clermont-Ferrand, Ranska
Kuollut: 26. toukokuuta 2006 (42 vuotta) Île de Sein, Ranska
Kansalaisuus:   Ranska
Édouard Michelin (13. elokuuta 1963 – 26. toukokuuta 2006) oli ranskalainen Michelin-yhtiön toimitusjohtaja. Hän oli yrityksen perustajan Édouard Michelinin pojanpoika.
Yksityiselämä

Édouard Michelin kuoli hukkumalla kalastaessaan Raz de Seinissä lähellä Seinin saarta Finistèren rannikolla Luoteis-Ranskassa 26. toukokuuta 2006. Myös veneen kapteeni Guillaume Normant kuoli onnettomuudessa. Michelinin kunniaksi Formula 1:sten Monacon GP:ssä kilpailun kärkikolmikko jätti tavanomaisen samppanjasuihkun palkintoseremoniassa väliin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Édouard Michelin (born 1963)
Käännös suomeksi
YoungBloodZ

| YoungBloodZ |
| --- | --- |
 YoungBloodZ esiintymässä Saksassa, kesäkuussa 2007.
Tiedot
Toiminnassa:  2005–
Tyylilaji:  rap, crunk
Kotipaikka:   Atlanta, Georgia, USA
Laulukieli:  englanti
Jäsenet:  J-Bo   Sean P  
Levy-yhtiö:  LaFace Records
Aiheesta muualla
www.zombalabelgroup.com
Infobox OKNimi-testi OK: 
YoungBloodZ on yhdysvaltalainen Atlantasta kotoisin oleva rap -duo. Duoon kuuluvat J-Bo (oik. Jeffrey Ray Grigsby, syn. 4. lokakuuta 1977) ja Sean P (oik. Sean Paul, sun. 7. maaliskuuta 1979) (käyttänyt myös nimeä Sean Paul. Ei pidä kuitenkaan sekoittaa jamaikalaiseen reggae/dancehall -artistiin Sean Pauliin). Duo on julkaissut kolme studioalbumia ja yhden kokoelma-albumin. Duon suunnittelee uutta Bad Influence -nimistä studioalbumia.
Diskografia > Albumit

1999: Against Da Grain
2003: Drankin' Patnaz
2005: Ev'rybody Know Me
2009: Greatest Hits
TBA: Bad Influence
Diskografia > Singlet

| Vuosi | Single | U> S. Hot 100 | U> S. R&B | U> S. Rap | Albumilta |
| --- | --- | --- | --- | --- | --- |
| 1999 | "U-Way (How We Do It)" | - | 46 | 3 | Against Da Grain |
| 2000 | "85/Billy Dee (Interlude)" | - | - | - | Against Da Grain |
| 2002 | "Cadillac Pimpin'" | - | 93 | - | Drankin' Patnaz |
| 2003 | "Damn!" (feat. Lil Jon) | 4 | 2 | 1 | Drankin' Patnaz |
| 2003 | "Lean Low" (feat. Backbone) | - | 94 | - | Drankin' Patnaz |
| 2005 | "Datz Me" (feat. Young Buck) | - | - | - | Ev'rybody Know Me |
| 2005 | "Presidential" (feat. Lil Jon) | 81 | 26 | 20 | Ev'rybody Know Me |
| 2006 | "Chop Chop" | - | 80 | - | Ev'rybody Know Me |
Aiheesta muualla

Virallinen sivusto (Arkistoitu – Internet Archive)
Zuiunmaru

Zuiunmaru
Zuiunmaru oli keisarillisen Japanin armeijan keskeneräiseksi jäänyt Yamashiomaru-luokan lentokoneidenkuljetusalus toisessa maailmansodassa. Alusta ei saatu valmiiksi sodan loppuvuosina. Alus muutettiin tankkeriksi sodan jälkeen vuonna 1949. Aluksen omisti Okada Shosen Company.
Alus romutettiin Oskatassa 5. kesäkuuta 1964.
Maser

Maser
Maser (sanoista engl.  microwave amplification by stimulated emission of radiation eli mikroaaltojen vahvistaminen stimuloidulla säteilyn emissiolla) on optinen laite. Maser tuottaa vahvistettuja, tahdistettuja mikroaaltoja. Maserissa sähkömagneettisen säteilyn aallot värähtelevät samassa tahdissa eli ne ovat koherentteja. Aallot ovat myös samaan suuntaan polarisoituneita ja saman taajuisia. Tavallisessa mikroaaltosäteilyssä on eri taajuuksisia, eri tahdissa värähteleviä aaltoja.
Maser keksittiin ennen laseria, ja ensimmäisiä lasereita sanottiin ”optisiksi masereiksi”. Maser keksittiin Neuvostoliitossa ja USA:ssa 1950-luvun alussa.
Masereita käytetään sähköisinä vahvistimina radioteleskoopeissa ja tarkoissa kelloissa.
Masereita on erityyppisiä, jotkut kiinteät aineet tuottavat masersignaalia, samoin monet kevyet molekyylit. Näitä ovat mm. vesi (H2O),
hydroksidi-ioni (OH−), ammoniakki (NH3) ja metanoli (CH3OH). Tähtien syntyalueilta tulee monesti vesimaser-emissio 22 gigahertsin taajuudella.
Melanesiankottarainen

| Melanesiankottarainen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kiiltokottaraiset Aplonis
Laji::  feadensis
Kaksiosainen nimi
 Aplonis feadensis  (Ramsay, 1882) 
Katso myös
   Melanesiankottarainen Wikispeciesissä   Melanesiankottarainen Commonsissa 
Infobox OKNimi-testi OKIUCN-testi OK: 
Melanesiankottarainen (Aplonis feadensis) on kottaraisten heimoon kuuluva varpuslintu.
Levinneisyys

Melanesiankottaraista tavataan useilla Papua-Uuden-Guinean ja Salomonsaarten pienillä saarilla. Lajin kannaksi arvioidaan 1 000–2 499 yksilöä, ja se on luokiteltu silmälläpidettäväksi.
Elintavat

Melanesiankottarainen käyttää ravinnokseen hedelmiä ja etsii ravintoa usein pareittain. Se pesii vanhojen puiden koloissa.
Vuoden 1970 lentokonekaappaukset Jordaniaan

| Vuoden 1970 lentokonekaappaukset Jordaniaan |
| --- | --- |
 Lentokoneen räjähdys 12. syyskuuta 1970.
Paikka:  Zarqa, Jordania
Iskutyyppi:  lentokonekaappaus
Tekoväline:  lukuisia käsiaseita, käsikranaatteja
Vuoden 1970 lentokonekaappaukset Jordaniaan tapahtuivat 6. ja 9. syyskuuta 1970.
Palestiinan vapautuksen kansanrintama (PFLP) kaappasi yhteensä viisi matkustajalentokonetta. Neljä koneista oli matkalla New Yorkiin ja yksi Lontooseen. Vuoden 1970 kaappaukset olivat ensimmäinen merkittävä lentokonekaappausyritys, joka sai merkittävää huomiota uutismediassa.  Kaappaukset oli suunnattu Israelia ja sitä tukeneita länsimaita vastaan.  Kaappausten motiivina ei ollut tappaminen vaan julkisuuden hankkiminen palestiinalaisten poliittisten vankien vapauttamiseksi vankiloista ympäri Eurooppaa ja Israelia.
Kolme koneista pakotettiin laskeutumaan PFLP:n hallussa olleelle Dawsonin Fieldille Jordanian Zarqassa. Dawson Field oli Yhdistyneen kuningaskunnan ilmavoimien vanha lentotukikohta. PFLP:n silmissä kentästä tuli myöhemmin "vallankumouksellinen lentokenttä".[lähde? ] Neljäs koneista pakotettiin laskeutumaan Egyptiin. Viidennen koneen, El Alin lento 219:n, henkilökunta onnistui nujertamaan kaappaajat ja lento teki hätälaskun Lontooseen.
Suurin osa 310:stä panttivangista vapautettiin ja kuljetettiin Ammaniin 11. syyskuuta. Kuitenkin lentokoneessa olleista kuusi miespuolista amerikkalaista ja 56 juutalaista matkustajaa pidettiin panttivankeina palestiinalaisten poliittisten vankien vapauttamisneuvotteluja varten. 12. syyskuuta PFLP räjäytti tyhjät matkustajakoneet.
PFLP:n kaappauksen aikaiset toimet Jordanian alueella haastoivat Jordanian kuninkaalliselle perheen kuningas Husseinin. Uhkana oli, että tilanne johtaisi Jordanian, Syyrian, Irakin ja Israelin väliseen sotaan. Kuningas tuomitsi kaappaukset jyrkästi ja määräsi poikkeustilan otettavaksi käyttöön 16. syyskuuta. Reaktio käynnisti sotilaalliset toimet palestiinalaisten hallitsemilla alueilla 17.–27. syyskuuta välillä, jotka tunnetaan nykyisin Mustan Syyskuun sotilaallisena yhteenottona. Konflikti päättyi 30. syyskuuta kun jordanialaiset joukot nopeasti kukistivat palestiinalaiset. Tämän seurauksena laadittiin sopimus, jonka perusteella loput 30 lentokonepanttivankia vapautettiin vankiloissa olleita palestiinalaisia poliittisia vankeja vastaan.
Kaapatut lennot

TWA:n lento 714 Ateenasta New Yorkiin kaapattiin Frankfurtissa ja lennätettiin Zarqan autiomaahan Jordaniaan.
Swissairin lento 100 Zürichista New Yorkiin kaapattiin ja lennätettiin Zarqan autiomaahan Jordaniaan.
El Alin lento 219 Amsterdamista New Yorkiin kaapattiin, mutta israelilaiset turvamiehet ampuivat lentokoneessa terroristi Patrick Arguelloa, ja hänen kumppaninsa Leila Khaled vangittiin ja luovutettiin Lontoossa Britannian viranomaisille.
Kaksi terroristia kaappasi Pan Amin lennon 93, Boeing 747, Beirutiin ja sieltä Kairoon, jossa kaikki matkustajat vapautettiin. Lentokone ei voinut laskeutua Zarqaan kokonsa vuoksi ja PFLP räjäytti sen Kairon kentällä.
9. syyskuuta PFLP kaappasi British Overseas Airways Corporationin lennon Bombay–Bahrain–Lontoo-reitiltä Beirutiin ja edelleen Zarqaan. Kaappauksen syynä oli se, että Khaled oli Britanniassa vangittuna.
Kaapatut lennot > El Al 219

| El Alin lento 219 |
| --- | --- |

Yhteenveto
Päivämäärä:  6. syyskuuta 1970
Onnettomuustyyppi:  lentokonekaappaus
Tapahtumapaikka:  Englannin kanaali
Lähtöpaikka:   Ben Gurionin kansainvälinen lentoasema, Tel Aviv, Israel
Välilaskupaikka:   Schipholin kansainvälinen lentoasema, Amsterdam, Alankomaat
Määränpää:   John F. Kennedyn kansainvälinen lentoasema, New York City, Yhdysvallat
Kuolleita:  0
Loukkaantuneita:  0
Lentokone
Konetyyppi:  Boeing 707
Lentoyhtiö:   El Al
Matkustajia:  138
Miehistöä:  10
El Alin lento 219 oli matkalla Tel Avivista New Yorkiin. Lennolla oli 148 matkustajaa ja 10 henkilökuntaan kuuluvaa. Lento teki välilaskun Amsterdamiin. Pian nousun jälkeen lentokoneen yrittivät kaapata nicaragualainen sandinisti Patrick Arguello ja palestiinalainen Leila Khaled. Aluksi El Alin lennolla piti olla kolme terroristia, mutta israelilaiset tyytyivät ankarien turvatoimien vuoksi kahteen.
Kaappaus epäonnistui, koska El Alissa oli kaksi Mossadin agenttia. Agentit huomasivat kaksi epäilyttävää henkilöä jotka olivat varanneet ensimmäisen luokan paikkaliput vain kaksi päivää ennen lentoa. Lennolla Khaled ja Arguello lähtivät pistoolit taskussa kohti ohjaamoa. Kapteeni Uri Bar Leville kerrottiin heistä, sillä pariskuntaa oli pidetty silmällä koko lennon ajan. Kapteeni päätti yrittää torjua kaappauksen pudottamalla koneen korkeutta äkillisesti. Äkillinen liike aiheutti sen, että Arguellon päähän osui viskipullo ja pistooli putosi. Hän ehti kuitenkin ampua agentti Shlomo Videria. Khaled säilyi koneen pudotuksesta vahingoittumattomana, mutta matkustajat alkoivat pahoinpidellä häntä. Kone teki hätälaskun Heathrow'n lentoasemalle. Kaappaajat vietiin Hillingdonin sairaalaan, ja Britannian poliisi pidätti molemmat kaappaajat. Arguello kuoli sairaalassa.
| Kansalaisuus | Matkustajat | Henkilökunta | Yhteensä |
| --- | --- | --- | --- |
|  Israel | 188 | 10 | 198 |
|  Alankomaat | 10 | 0 | 10 |
|  Yhdysvallat | 10 | 0 | 10 |
| Yhteensä | 208 | 10 | 218 |
Kaapatut lennot > TWA 741

| TWA lento 741 |
| --- | --- |

Yhteenveto
Päivämäärä:  6. syyskuuta 1970
Onnettomuustyyppi:  lentokonekaappaus
Tapahtumapaikka:  Brysselin yläpuolella Belgian ilmatila
Lähtöpaikka:   Ben Gurionin kansainvälinen lentoasema, Tel Aviv, Israel
Välilaskupaikka:   Ellinikon kansainvälinen lentoasema, Ateena, Kreikka  Frankfurtin lentoasema, Frankfurt, Länsi-Saksa
Määränpää:   John F. Kennedyn kansainvälinen lentoasema, New York City, Yhdysvallat
Kuolleita:  0
Loukkaantuneita:  0
Lentokone
Konetyyppi:  Boeing 707
Lentoyhtiö:   TWA
Matkustajia:  144
Miehistöä:  10
TWA:n lento 741 oli tulossa Tel Avivista ja lensi Ateenan ja Frankfurtin kautta New Yorkiin. Matkustajia oli 144 ja 10 henkilökunnan jäsentä. Lentokone kaapattiin Frankfurtista. Yksi terroristeista ryntäsi ensimmäisestä luokasta kohti ohjaamoa ja käski lentää Jordaniaan, jonne saavuttiin 6:45 paikallista aikaa. Hän ilmoitti matkustamoon "Täällä puhuu teidän uusi kapteeninne, tämä lento on nyt Palestiinan vapautuksen kansanrintaman hallussa ja me viemme teidät rauhalliseen maahan".
| Kansalaisuus | Matkustajat | Henkilökunta | Yhteensä |
| --- | --- | --- | --- |
|  Länsi-Saksa | 16 | 2 | 18 |
|  Kreikka | 2 | 0 | 2 |
|  Israel | 55 | 0 | 55 |
|  Italia | 1 | 0 | 1 |
|  Alankomaat | 1 | 0 | 1 |
|  Yhdistynyt kuningaskunta | 18 | 0 | 18 |
|  Yhdysvallat | 51 | 9 | 60 |
| Yhteensä | 144 | 11 | 155 |
Kaapatut lennot > Swissair 100

| Swissairin lento 100 |
| --- | --- |

Yhteenveto
Päivämäärä:  6. syyskuuta 1970
Onnettomuustyyppi:  lentokonekaappaus
Tapahtumapaikka:  Dijonin yläpuolella Ranskan ilmatila
Lähtöpaikka:   Zürichin lentoasema, Zürich, Sveitsi
Määränpää:   John F. Kennedyn kansainvälinen lentoasema, New York City, Yhdysvallat
Kuolleita:  0
Loukkaantuneita:  0
Lentokone
Konetyyppi:  Douglas DC-8
Lentoyhtiö:   Swissair
Matkustajia:  144
Miehistöä:  8
Swissairin lento 100, jolla oli 143 matkustajaa ja 12 henkilökunnan jäsentä kaapattiin Zürich–New York-reitillä ja lennätettiin myös Zarqaan.
| Kansalaisuus | Matkustajat | Henkilökunta | Yhteensä |
| --- | --- | --- | --- |
|  Ranska | 3 | 0 | 3 |
|  Länsi-Saksa | 25 | 0 | 25 |
|  Israel | 20 | 0 | 20 |
|  Sveitsi | 57 | 10 | 69 |
|  Yhdysvallat | 26 | 0 | 26 |
| Yhteensä | 143 | 10 | 153 |